****

**R E P U B L I K A E S H Q I P Ë R I S Ë**

**MINISTRIA E SHËNDETËSISË DHE MBROJTJES SOCIALE**

**QENDRA SPITALORE UNIVERSITARE "NËNË TEREZA”**

DREJTORIA E BURIMEVE NJERËZORE

**SHPALLJE PËR MJEK SPECIALIST NË QENDRËN SPITALORE UNIVERSITARE “NËNË TEREZA”**

Në mbështetje të Urdhërit të Përbashkët nr. 709, datë 10.10.2018, i Ministrit të Shëndetësisë dhe Mbrojtjes Sociale dhe Ministrit të Arsimit, Sportit dhe Rinisë, "*Për miratimin e Statutit të Qendrës Spitalore Universitare "Nënë Tereza"* si dhe Udhëzimit nr. 499, datë 02.07.2019 “ *Për proçedurat e pranimit dhe emërimit të mjekëve në institucionet shëndetësore publike në Republikën e Shqipërisë nëpërmjet Platformës Elektronike*”, të Ministrisë së Shëndetësisë dhe Mbrojtjes Sociale; **Qëndra Spitalore Universitare “Nënë Tereza”,** shpall konkursin për: **1 (një) vend të lirë pune në pozicionin “Mjek pediatër”, pranë Njësisë së Urgjencës Pediatrike** në Polin e Administrimit të Integruar të Spitalit Pediatrik.

**Afati i Aplikimit është 2 (dy) javë, nga momenti i shpalljes në portalin “*Mjekë për Shqipërinë*”**

1. **Kandidati duhet të plotësojnë kushtet për pranim si vijon:**

a) Të ketë mbaruar studimet e larta universitare në një fakultet të mjekësisë me program të akredituar nga struktura përkatëse; me notë mesatare mbi ***8 (Tetë)***;

b) Të ketë mbaruar specializimin pasuniversitar në specialitetin “Mjek pediatër”, me notë mbi **8 (Tetë)**

*Diplomat sipas pikave a) dhe b) të cilat janë marrë jashtë vendit, duhet të jenë njohur dhe njehsuar, sipas legjislacionit në fuqi nga strukturat përkatëse;*

1. Të jetë i pajisur me lejen e ushtrimit të profesionit, lëshuar nga Urdhëri i Mjekut, të vlefshme;
2. Të ketë eksperiencë pune;
3. Të ketë mbrojtur të paktën një gjuhë të huaj
4. Të ketë aftësi të mira komunikuese me pacientët dhe me personelin e shërbimit;
5. Të mos jetë i dënuar me vendim të formës së prerë për kryerjen e një krimi apo për kryerjen e një kundravajtjeje penale me dashje;
6. Të mos jetë në marrëdhënie pune në një institucion shëndetësor publik (qëndër shëndetësore/spital).
7. **Dokumentet e nevojshme për aplikim:**

Kandidatët duhet të aplikojnë në Platformën Mjekë për Shqipërinë (https://mjeke.shendetesia.gov.al/) dhe të dorëzojnë një kopje të dokumentacionit pranë Drejtorisë së QSU ”Nënë Tereza”. Lista e dokumentacionit për tu dorëzuar është si më poshtë vijon:

1. *Jetëshkrimi i kandidatit ( CV) (e detyrueshme);*
2. *Fotokopje e kartës së identitetit;*
3. *Diploma Universitare dhe lista e notave. Për kandidatët që kanë studiuar jashtë vendit, diploma e tyre duhet të jetë e njohur nga struktura përkatëse në Shqipëri (e detyrueshme);*
4. *Diploma e Specializimit dhe lista e notave. Për kandidatët që kanë studiuar jashtë vendit, diploma e tyre duhet të jetë e njohur nga struktura përkatëse në Shqipëri (e detyrueshme);*
5. *Leja e ushtrimit të profesionit e vlefshme (e detyrueshme);*
6. *Fotokopje e librezës së punës;*
7. *Dëshmi të kualifikimeve shkencore dhe pas universitare (master, gradë, tituj akademik/shkencor, etj.);*
8. *Dëshmi të njohjes së gjuhës së huaj;*
9. *Çertifikatë pjesëmarrje në aktivitetet e edukimit në vazhdim të ndjekura brenda dhe jashtë vendit;*
10. *Formulari i vetëdeklarimit të gjëndjes gjyqësore (i detyrueshme);* <http://www.qsut.gov.al/rreth-nesh-8/te-punosh-me-ne/procedurat-e-marrjes-ne-pune-ne-qsut/>
11. *Raporti mjeko – ligjor i tre muajve të fundi ( i detyrueshëm në momentin e fillimit të detyrës)*
12. *Dokumentacion shtesë lidhur me eksperiencën në profesion, referencë nga punëdhënësi i mëparshëm, etj.*

Dokumentacioni i dorëzuar duhet të jete vetëm në gjuhën shqipe ose i përkthyer dhe noterizuar; në rastin e dorëzimit të dokumentacionit në gjuhë të huaj, ky i fundit nuk do të pikëzohet dhe vlerësohet.

Mungesa e dokumentave të klasifikuara në pikën 2 si të detyrueshme e ***skualifikojnë*** automatikisht kandidatin.

**3. Vlerësimi i kandidatëve**

Kandidatët do të vlerësohen për diplomën, përvojën në shëndetësi, gjuhën e huaj, trajnimet apo kualifikimet e lidhura me fushën dhe për intervistën me gojë. Totali i pikëve për këtë vlerësim është 50 pikë, përkatësisht:

a) deri në 45 pikë vlerësimi i dosjes;

b) deri në 5 pikë vlerësimi i intervistës me gojë.

Si eksperiencë në profesion, e cila vlerësohet me max. 15 pikë, do të konsiderohet **VETËM eksperienca në pozicionin Mjek Pediatër.**

Intervista me gojë do të fokusohet mbi eksperiencën, njohuritë profesionale, komunikimi, etika, etj.

Për më tepër, mbi vlerësimin e kandidatëve mund t’i referoheni Udhëzimit nr. 499, datë 02.07.2019 “*Për proçedurat e pranimit dhe emërimit të mjekëve në institucionet shëndetësore publike në Republikën e Shqipërisë nëpërmjet Platformës Elektronike*”,

Komisioni i Vlerësimit, brenda 5 (pesë) ditë pune pas përfundimit të afatit të pranimit të aplikimeve, vlerëson dokumentacionin e paraqitur nga kandidatët dhe brenda 2 (dy) ditë njofton datën për intervistën me gojë. Në çdo rast, Komisioni i Vlerësimit, ka të drejtë të kryejë verifikimet e nevojshme mbi vërtetësinë e informacionit të deklaruar nga aplikanti.

**4. Njoftimi i kandidatëve dhe shpallja e pikëve**

Në përfundim Komisioni i Vlerësimit harton listën me pikët totale për çdo kandidat dhe i njofton ata për rezultatin nëpërmjet adresës së tyre të e-mail-it.

Kandidatët kanë të drejtën e ankimit për rezultatin brenda 2 (dy) ditëve nga dita e njoftimit të tyre. Ankesa bëhet përmes platformës “Mjekë për Shqipërinë” dhe në adresën e e-mail-it QSUT@shendetesia.gov.al

**Pas përfundimit të afateve të ankimimit dhe shqyrtimit të ankesave, Komisioni i Vlerësimit shpall renditjen përfundimtare të kandidatëve dhe e dërgon atë pranë DQOSHKSH-së e cila bën publikimin në platformën “Mjekë për Shqipërinë”.**